Mesterskabet blev vundet af [[Juan Sebastián Cabal]] og [[Robert Farah]], som dermed blev det første rent [[Sydamerika|sydamerikanske]] par, der vandt [[US Open-mesterskabet i herredouble]]. Det [[Colombia|colombianske]] par havde et par [[måned|måneder]] forinden vundet deres første [[grand slam]]-titel ved [[Wimbledon-mesterskabet i herredouble 2019|Wimbledon-mesterskaberne]], og det var blot anden gang siden [[2003]] og niende gang i den åbne æra, at et par formåde at vinde både [[Wimbledon-mesterskabet i herredouble|Wimbledon-]] og [[US Open-mesterskabet i herredouble|US Open-mesterskabet]] i samme sæson. I finalen vandt [[Juan Sebastián Cabal|Cabal]] og [[Robert Farah|Farah]] med 6−4, 7−5 over [[Marcel Granollers]] og [[Horacio Zeballos]] på en [[time]] og 31 [[minut]]ter i en kamp, der blev spillet under skydetaget på Arthur Ashe Stadium. [[Colombia|Colombianerne]] sikrede sig dermed deres femte turneringssejr i [[2019]] og den 16. turneringssejr i alt på tour-niveau. [[Marcel Granollers|Granollers]] og [[Horacio Zeballos|Zeballos]] spillede blot deres anden turnering som makkere, efter at de nogle [[uge]]r forinden havde indledt deres samarbejde med at vinde [[Canada Masters 2019]].<ref>[https://www.usopen.org/en_US/news/articles/2019-09-06/juan_sebastian_cabal_and_robert_farah_capture_2019_us_open_mens_doubles_title.html US Open - Juan Sebastian Cabal and Robert Farah capture 2019 US Open men's doubles title'' (6. september 2019)] {{en sprog}}</ref><ref>[https://www.atptour.com/en/news/cabal-farah-us-open-2019-doubles-final ATP Tour - ''Top Seeds Cabal/Farah Take The Trophy In New York'' (6. september 2019)] {{en sprog}}</ref> [[Marcel Granollers|Granollers]] var den eneste af de fire finalister, der tidligere havde været i [[US Open-mesterskabet i herredouble|US Open-finalen i herredouble]], idet han i [[US Open 2014|2014]] med [[Marc López]] som makker tabte finalen til [[Bob Bryan|Bob]] og [[Mike Bryan]].
Sport Foreninger Organisationer